Maandagaand: 31 Oktober 2016
​Goeie naand almal: Hallo Kenya: A few fine spots across the country with a few storms/showers in the north-east and east, a bit of a change, 99% of the time the showers develop in the west and south-west…
Mensig dit is warm hier in my vallei in die noorde van PTA, ons het vandag hoer gedraai by 37.7 C . Die hittegolf het begin op die 28 ste, met 36.4, die 29 ste 37.3 C, 30ste 37.3 C en dan vandag 37.7 C, afgerond is dit 38 C….Plekke in die Limpopo vallei het gedraai tussen 42 – 44 C. Die manne in die streek ken van hitte, maar dit het ;n baie negatiewe impak op kragopwekking in die Ellisras distrik, die eenhede daar maak gebruik van lugverkoelling maar as die temperatuur oor 36 C beweeg verloor hulle las, in Engels ,,load'' Hulle het dus die afgelope 4 dae baie kraguitset verloor wat weer groter druk plaas op ander eenhede op die hoëveld, waar water verkoelling gebruik word. Die bietjie lae wolke oor Tzaneen het toe ook vinnig weg gebrand en die temperatuur was weer oor die 36 C. Buiten dat water skaars is, dus minder water beskikbaar vir besproeiing, tel advokado's en ander produkte hittestres op..en selfs al het 'n paar boere hulle eie water en besproei, is daar nog steeds hitteskade… Een van die land se grootste tamatie boere in die streek, ZZ2 sal sekerlik ook probleme optel met die hitte. Wees dus voorbereid, selfs al begin dit nou afkoel en reën, die skade is reeds gedoen…en gaan ons meer betaal vir ons groete en vrugte.. Ek het ook gesien daar was ;'n baie brawe mielies boer in die wes Vrystaat wat baie vroeg geplant het, ja die mielies het mooi opgekom maar nou met gebrek aan reën en die kwaai hitte hoop ek hy het genoeg water om te besproei, is dit, of was dit droeë land aanplantings, wel, gaan hy/sy groot skade optel…..
Dit bly redelik koel oor die Kaap, en ek dink daar sal seker sagte vrugte manne wees wat nou eerder 'n paar warm dae wil hê.. wens ek kon vir julle van ons hitte stuur… ook nie teveel nie…
Die weer het so 'n rukkie terug nog hier by my in PTA gebrom, maar ai dit wil nie reën nie, ek sien van die 15 stasies oor Gauteng was daar enkele kolle met 0.2mm, ja dit is reën maar dit sal net so vinnig verdamp as wat dit geval het…. Ek het so 'n paar kolle met groen kolle ingetrek waar daar 'n paar storms kan wees, maar storms beteken nie dit sal reën nie, ons mag hoop….
KZN is 'n mengelmoes van koel temperature tot warm, van een na die volgende dorp is temperature op een plek 18 C en 'n paar km verder is daar plekke met 30 C en hoër Die bolughoog spaar niemand in die binneland nie, buiten dat dit goeie reën beperk maak ook dat ons die kwaai temperature ervaar… Daar is 'n koue front wat môre uit die ooste kan inslaan wat temperature 'n bietjie aan bande sal lê, hopelik kom daar genoeg vog in om 'n bietjie beter storms met reën te maak… die bolug bly egter baie negatief, so dit gaan 'n geval wees van vandag se 2-4 % storms teenoor môre se 20-40% storms..
Wel, dit is die storie.. Hierdie 4 dae in 'n ry hoë temperature moet baie naby aan 'n rekord hittegolf wees, sal moet gaan kyk vir die maand van Oktober, ek het data tot sover terug as 1998… maar dit gaan 'n ruk neem om te verwerk.. Met die hittegolf is die ,,koel' temperature aan die begin van die maand so te sê uitgewis, mens kan amper nie glo dat ons minimum vir die maand op die 4 de Oktober nog gedaal het tot 8.4 C…
Ek gaan duim vashou dat daai koel front uit die ooste my ook gaan afkoel… en reën gee!!!
Maandagoggend: 31 Oktober 2016
​Goeie môre almal: Hallo Kenya: AS few sunny spots, marked with yellow, with some middle and high cloud over the remainder of the country. No rain at the moment and I cannot see significant rain for later today or tonight…
Hi USA: Seem, to have cleared mostly of California, still a few spots and stripe cloud but this is more what you are used to..
Die hoog oos van die land is 'n raps sterker met meer aanlandige vloei tot sover noord as Tzaneen. Dit sal beslis help dat oor die dele, maksimum temperature heelwat sal daal maar met verhoogde vogvlakke is die kombinasie nog steeds warm, net meer bedompig… Die geel kolle wys meestal op middel en hoë wolke maar ek dink nie daar is enige reën nou nie. In die geel gebiede is dit sekerlik moontlik vir 'n paar hittestorms maar dit sal regtig mog het troffe storms wees. Die bolug is baie stabiel, dit is dus net bietjie meer vog en hitte wat 2-4% storms kan maak. Die koue fronte gly suid van die Kaap deur en al wat die outjies doen is om die Kaap nog relatief koel te hou.
In die blou dele kom daar kolle mis voor vanoggend, dus ry versigtig, dit behoort vinnig weg te brand. Die bolug hoog is nog steeds baie duidelik aanwesig oor veral Botswana, die bietjie vog wat suid beweeg, beweeg wes van die bolughoog af oor Namibië en selfs dit is nie wonderlik nie.
Kyk ook na die foto van Australië, baie duidelik dat die I.T.K.S nog redelik ver is van die verre noordelike dele van die land… Ek het nie spesifiek gekyk nie, maar ek dink hulle sit met dieselfde probleem as ons, hulle net soos ons het vog uit die I.T.K.S nodig. Al wat beter is in Aussie land is dat daar nog redelike koue front oor die land beweeg, wat selfs al kolle reën gemaak het.
Uitgesluit die dele in blou (ingetrek) gaan die temperatuur vir 'n 4 de dag diep in die 30's draai, PTA sal in dag 4 inbeweeg met maksimum temperature van 36 C en hoër, 'n hittegolf word aangeteken as die temperatuur vir 3 dae agter mekaar so hoog is, so ja, Hierdie hittegolf is sommer 'n beer (nie bier nie!!!) van 'n meneer… Sterkte, genoeg koue water en hou in die skaduwee…
Sondagaand: 30 Oktober 2016
​Goeie naand almal: Hallo Kenya: A big fine strip over the central and eastern parts with a cloudy patch in the north with a few showers, see area marked in green.
USA; Still mostly cloudy over California with a couple of showers with another cold front on the way…. This is day 4 and 5 from the first spots with rain over this desert area..
Dit is bloedsweet warm oor die noordelike dele van die land, die temperatuur het sowat 2-3 C gesak met ;n paar druppels oor sentraal Gauteng, temperature gedurende die reën nog steeds 30 C plus, dus kan dit nou nie juis wonderlike reën wees nie. Die hoog oos van die land hou die grootste gedeelte van KZN koel en daar is kolle met ligte reën. Daar is nou laatmiddag weer 'n klompie buie en storms oor sentraal Namibië.. Die temperatuur het so teen 4nm hier by my by 37.3 C gedraai hier in PTA, bloedig warm, wat beteken die afgelope 3 dae sal aangeteken word as 'n hittegolf. Verder noord het die temperatuur weer oor die 40 C beweeg en dit is ook geldig vir dele van die Laeveld. Ja, 32-34 C in die Gordonia gebied is ook warm, maar is aansienlik beter as 36-40 C. Die koel plekke bly die Kaap, die suidkus en suid-oos kus asook KZN. Daar is ook kolle met ligte reën oor KZN maar in geen geval gaan die droogte nou die wyk neem nie…
Buiten dat die Laeveld effe koeler kan wees vanaf môre is daar nie veel afkoelling oppad vir die binneland nie, nog 'n bloedige warm dag..
Dit is nou al amper 6nm en die temperatuur sit nog steeds op 34 C… so ek gaan nou ophou praat oor die hitte, mens voel nou nog net meer warm……
Sondagoggend: 30 Oktober 2016
​Goeie môre almal: Hallo Kenya: A few sunny spots, otherwise partly cloudy to cloudy bit no significant rain this morning, The area marked with has the best chance for a few afternoon showers.
Die minimums het effe gedaal oor Gordonia, sien blou lyn, wes van die lyn effe koeler, kouer in die Calvinia/Springbok gebied waar minimums sowat 10 C was, en ja selfs Vredendal het by 10 C gedraai vanoggend. Oos van die blou lyn is en was dit warm deur die nag, my temperatuur vanoggend was sowat 0.3 C ,,koeler'' as gisteroggend, nou nie dat mens sulke klein veranderings kan voel nie… Die bolughoog bly in plek oor die land en alhoewel mens nie regtig streke kan afbaken om te sê daar gaan 'n los storm of twee wees nie, beteken (bolughoog) darem nie daar kan glad geen storm ontwikkel nie. Die gebiede omkring met geel het 'n klein kans dat daar 'n paar laatmiddag storms kan ontwikkel maar dit sal nou ook nie op elke erf reën nie. Die koue fronte gly almal suid van die land deur, en alhoewel dit nie vloede is nie, is daar kolle op die suidkus wat 'n paar mm gekry het en so ook sentraal en suid KZN. Daar is nie enige teken van koeler of kouer lug oppad vir die sentrale en noordelike binneland nie, en dit beteken dag 3 van uiters warm temperature, en dit sê vir ons, ons is binne in 'n hittegolf… Temperature gaan weer ,,jol'' en plekke soos Messina, Danspan (Botswana) Ellisras gaan weer 40 C plus haal vandag. Dan is daar ook nie juis afkoelling om van te praat oor die Laeveld nie, daar was nou wel enkele plekke oor die suidelike Laeveld wat 'n los stormpie gekry het, maar dit gaan nie veel help met die hoë temperature nie. Al wat wel waar kan wees, is dat die temperature so 2-3 C ,,koeler'' kan wees maar met verhoogde vog in die gebiede is die temperatuur indeks hoër, dit voel dan warmer as wat dit is. Die hoog aan die oppervlakte oos van Durban is net-net sterk genoeg om wolke in te jaag oor dele van KZN en is ook dan die enigste streek waar koeler temperature verwag kan word, onthou net die vog is ook aansienlik hoër dus sal dit ook warm voel….
Hou die koue water naby, en hou skaduwee langs…
Saterdagaand: 29 Oktober 2016
​Goeie naand almal: Hallo Kenya: Fine spots across the country with a few patches middle and high cloud, but I do not see any rain…
Hi USA: Maybe still an odd shower in the north-eastern corner of California. The areas marked with yellow show mostly wintery cloud and a few showers. Does not look too extreme…..
As PTA môre weer 36 C plus haal sal dit aangeteken word as 'n hittegolf, 28ste 36.4 , 29ste 37.3 (dit was vandag… bloedsweet… Johannesburg is so in die omgewing van 33 C en kan seker ook as 'n hittegolf vir hulle beskou word. Verder noord, wil eintlik teveel sê nie, ek is bang die mense gaan smelt… 40 C plus….. Ja, daar is 'n klompie ,,spit en spot'' storms oor die Vrystaat en dele van die Noord-Kaap maar die beste reënkans is die groen en geel kolle oor die suidelike Laeveld/Swaziland en dan in en om Durban. Dit is nou nie wegspoel reën nie, maar ten minste waar daar 'n storm uitsak sal dit ten minste koeler wees.. Daar is enkele goggas oor Namibië maar is baie min, aansienlik minder in verspreiding as die afgelope 2 dae.
Die deel oor die westelike binneland wat sonnig is , was ten minste nie so kwaai warm nie, die suid-weste wind het die deel met sowat 4-6 C afgekoel, en 'n plek soos Calvinia en Springbok het net-net oor die 20 C gekruip, vir die tyd van die jaar koud. Danspan in die noord-ooste van Botswana het baie naby aan 42 C gedraai, kon selfs hoër gewees het… Nou moet ons duim vashou dat November ons beter gaan behandel maar eers moet die bolughoog wat oor die land vasgehaak het padgee….
Is weer 'n baie arm storie. letterlik, wag so 'n uur of wat maar dan moet julle vensters oopmaak dat daar lugvloei deur die huis kan plaasvind.
Saterdagoggend: 29 Oktober 2016
​Goeie môre almal: Hallo Kenya: There was about 14mm overnight in the south-west of the country but seem to be gone now… Mostly middle and high cloud but no rain. The areas marked with green has the best chance for a few showers later today and overnight tonight.
USA: Mostly wintery weather over the northern parts and then it does look as if there may still be an odd few showers over the extreme northern-western parts of California.. See picture below..
Hier by ons, binneland, net warm, selfs die nagte koel nou stadiger af al is dit wolkloos. Die temperatuur het gesak tot sowat 20 C hier by my in PTA bietjie koeler oor JHB maar teen 07:30 was temperature in die noorde van die land alweer bokant 30 C… en styg teen die spoed van witlig!! Die bolughoog sit nog steeds stewig oor die land, en dit lyk asof die hoog ook nou die bietjie reën vir Namibië-Oos begin afsny, dieselfde geld vir Botswana. Die gebiede waar ek geel gebruik dui net wolke aan, meestal hoë en middel wolke, terwyl die groen kolle nog stofnat druppels kan maak. Die aanlandige vloei is net-net sterk genoeg langs die Durban kus om dit bewolk te hou en daar is kolle met motreën. Blinkwater natuur-reservaat het sowat 21mm gekry, maar dit was van 'n enkele los storm oor die streek. Enkele ander plekke in die binneland van KZN het sowat 1-4mm gekry. Die koue front nou suid van Oos-Londen het oornag sy stert deur die suid-Kaap gesleep en daar is ook kolle wat sowat 1-4 mm gekry het . Dan is daar so 'n effe koeligheid wat begin in-rol het oor die westelike binneland, waar temperature effe laer gedraai het, dit sal help dat die maksimums nie weer kort duskant 40 C sal draai nie. Verder, oor die sentrale en noordelike binneland is ons oppad na nog 'n bloedige warm dag, met PTA weer so om en by 36 C en dan 40 C plus in die Limpopo vallei, Botswana en Zimbabwe.. Dit is nou die 2de dag, en alles dui daarop dat daar min verandering gaan plaasvind môre, en drie dae in 'n ry met die temperature is 'n hittegolf…. Neem genoeg water en hou in die koelte…..
Vrydagaand: 28 Oktober 2016
​Goeie naand almal: Hallo Kenya: More cloudy patches this afternoon but again just a few showers/storms in the south-west.
Hi USA: When I say USA, I am more concerned about California than other regions. Yet again it does look like patches of showers, may even be s few storms (red) in the north. About four days in a row now with mostly cloudy weather across this state.. Do not think they are used to see so much cloud…..
Hier by ons het die kraaie erg begin gaap, hier by my sowat 36.4 C en verder noord 40 C plus en sluit dele van die Laeveld in… Ook bloedig warm oor die grootste deel van die Noord-Kaap en dele in Gordonia het ook 40 C gehaal. Soos reed genoem vanoggend, met die bolughoog oor SA, is daar altyd vog wat aan die weste kant van die hoog suid migreer vanuit die I.T.K.S oor Namibië, Lyk amper of die buie en storms wes van Windhoek ontwikkel het, dus kan daar selfs dele van die woestyn wees wat reën kry. Onthou nou, 1mm op die sout paaie langs die kus, is meer as genoeg om daai paaie seep glad te maak.. Ry versigtig…
Hier by ons is daar so 'n paar verdwaalde storms oor Noord-Wes en dan is daar ;n paar storms oor die binneland van KZN wat amper strek to op die hoëveld. Dink dit gaan wonderlike reën wees nie, maar aan die ander kant het daar een plaas verlede nag sowat 10mm gekry…maar dit is en bly mog het troffe storms….
Die koue front sleep suid van die land deur met bewolkte weer langs die suid en suid-oos kus en daar is kolle met ligte reën en of motreën.. Ten minste aansienlik koeler as die res van die land… Daar is op die op data nie veel verandering vir môre nie, so as julle vandag gevoel het julle kook, môre kan julle nog so 'n dag verwag…dag 2 van hittegolf toestande oor baie streke in die binneland… Wel, dit is my storie vir nou, onthou dit moet is so warm word voor dit regtig kan begin reën…..
Vrydagoggend: 28 Oktober 2016
​Goeie môre almal: Hallo Kenya: Fairly cloudy over the country this morning but only a few showers/storms in the south-west. The light green areas show where there is a chance for afternoon and evening showers or thundershowers.
I have been following the cloud cover and possible rain conditions over California for more than just a few months. The cloud started to move in from the north and is steadily moving southwards, and looking at the picture it looks as there are rather big areas that may see thunderstorms and winter showers. Do not think one rain event will wipe out the drought, but at least it is looking like rain. I have seen on CNN that California shows up as dark red, meaning extreme drought conditions, hope what I see is rain…..
Hier by ons regeer die bolughoog ons weer. Die hoog lê soos 'n rugbybal oor die land, en bly lê oor die land en versterk by tye in die nuwe week in. Die een voordeel van die bolughoog is dat dit vog invoer uit die I.T.K.S oor Namibië waar daar kolle is wat alreeds lekker reën begin kry het. Met die model wat wys die hoog gaan nie vinnig die wyk neem nie, is dit eintlik goeie nuus vir Namibië. Vir ons beteken dit warm tot bloedige warm in die dag met hittegolf toestande wat besig is om te ontwikkel. Dit is reeds bloedig warm deur die dag oor die noorde van die land 40 C plus en dieselfde geld vir meeste van Botswana en dan veral in die noord-ooste, in die Danspan gebied. Dit is sowat 150-200km suid van Livingstone. Die manne boer daar met 'n verskeidenheid van landbou produkte maar sê dit is 100% normaal vir die hitte die tyd van die jaar….
Daar is wel 'n swak hoog langs die KZN kus, sien blou, wat wolke indruk oor die gebied en ook min of meer die enigste streek waar dit koeler is. Koeler beteken egter ook dat die vogvlakke hoër is, so alhoewel nie uiters hoë temperature nie, is die kombinasie van hoë vog en middel tot hoë 20.s on-gemaklik warm. Die Kaap was so vir 'n dag of wat warm, maar kyk mooi na die foto en julle sal sien daar is 'n kuslaag wat om die Kaap ontwikkel, die rede, die effe koue front wes van die Kaap. Wanneer die kuslaag deur beweeg oor die kus, koel dit af en kan daar kolle mis begin voorkom langs die kus.
Dit is nou 'n warm storie, dink ek moet ophou skryf en praat oor die hitte, as mens dit so baie sien en hoor dan voel dit gewoonlik warmer as wat dit is, so moet ook nie alle temperatuur voorspellings glo tot op die syfer nie, somtyds is dit amper daar… Op die oomblik voorspel ek temperature op langtermyn uitsonderlike temperature. Ja, dit is moontlik maar om hoër temperature te voorspel hoër as die vorige hoogste vir Oktober oor die afgelope 30 jaar, is om no regtig die waarheid so effe te rek…..Drink genoeg water, bly in die koelte en as jy buite moet werk, sit 'n hoed op die kop!!!!
Donderdagaand: 27 Oktober 2016
​Goeie naand almal: Hallo Kenya: A slight change from the norm the last few months, a few cloudy patches on the eastern b order with a few showers, and then also an odd shower towards the south. One or two patches with odd showers in the west…
HI USA; Looks as if the cold front has progressed further south over California, not every inch, but the spread of showers looks even better than this morning. The areas marked with red may be winter storms while the yellow area is just winter like weather with showers, even a spot of two with snow in the north-east…
Sal nou nie Namibië (Windhoek) verspoel nie, maar daar is heelwat mooi storms vanaf Windhoek noordwaarts. Baie bly… ek sien sommer die mense dans in strate… ek het dit gedoen toe ek daar gebly het…. Hier by ons is daar weer 'n paar goggas wat ontwikkel, een kleintjie na Potchefstroom se kant toe, en dan noord-oos van Gauteng. Daar is ook 'n streep storms, as ek moet skat, net oos van Bethlehem op daar na Warden se kant toe. Die kolle wat uitslaan oor die suid-Karoo kan moontlik stofnat kolle maak, maar ek dink nie dit is baie nie…. Was weer erg warm oor die grootste deel van die binneland met temperatuur om en by 35 C in die PTA gebied en verder noord sowat 40 C baie naby aan wat ek verwag het. Sien ook die kaart wat moontlike vure aantoon.. selfs KZN wat al aan en af ligte reën gekry het, toon moontlike vure aan. Dit sê vir ons dat ons nog glad nie daaraan kan dink dat die brand seisoen verby is nie. Baie mooi storms oor die Angola hoogland, ek sien in Agri nuus Zambia dat van die boere nog krag tekorte het, byt vas manne. As dit eers lekker aan die reën kom oor die Angola hoogland verbeter die stand van die Zambesi m.a.w. daar is dan meer water om krag op te wek. Wel, dit is die storie vir nou, sal dophou en kyk of die storms weer oor Gauteng gaan beweeg vannag, ek dink nie so nie, maar dit is nie onmoontlik nie….
Donderdagoggend: 27 Oktober 2016
​Goeie môre almal: Hallo Kenya: A fair amount of low and middle cloud across the country with perhaps an isolated odd shower in the extreme south-west. The light green areas have the best chance for a few afternoon and evening showers or thundershowers..
Hallo USA: It does look mostly overcast over the northern parts of California with showers, there may even be a heavy shower in a few spots. One or two lightning strikes and thunder are also possible. Not every day that one can say there is a chance for rain over this state of the USA….. All the areas marked in red and yellow have to potential for wintery showers, the red areas have a potential for thunderstorms..
Wel, my 2% storms word toe sommer baie lekker reën oor die Midrand gebied waar daar kolle is wat meer as 30mm gekry het. Ja, dit het lekker hier by my gereën maar ai, dit was net 2mm. Skuus as ek dalk te konserwatief is met reën vooruitsigte maar gisteraand se reën was nou regtig nie op die kaarte nie, wys maar net weer al is daar 'n bolug hoog wat storms beperk kan daar met genoeg vog en hitte storms ontwikkel. Die storms het in die omgewing van Potchefstroom begin ontwikkel en maksimum reën gemaak oor Midrand, maar hoe verder noord die sel beweeg het, hoe minder het die reën geword. Net daai klein extra hulp van die Rand van Midrand het die toestande daar vir reën gehelp… een van die redes dat die naam Midrand is… die skeidings lyn tussen JHB en PTA. Dit maak nie saak of die storms uit die suide of noorde kom nie, Midrand wat net daai bietjie hoër is as die res van die omgewing vaar altyd beter met totale…. Die temperatuur het saam met die reën bietjie gedaal, maar mens dit bly bloedige warm oor Noord Botswana, waar temperature sukkel om tot onder 25 C te beweeg in die nag en haal sommer maklik 40 C die tyd van die jaar…. Vandag gaan geen uitsondering wees nie, bloedsweet warm….Die blou oor die suidelike hoëveld en dele van die suidelike Laeveld is bewolk vanoggend en daar is kolle met mis. Die mis en wolke gaan vandag nog vinniger wegbrand deur die dag, en selfs daar gaan temperature skerp styg. Meeste van die binneland gaan in hittegolf toestande begin inbeweeg, wat beteken dat die maksimum temperatuur tot soveel as 2-4 C hoër kan wees as die maksimum gemiddelde temperatuur vir 'n geografiese gebied, as voorbeeld, as die temperatuur in PTA 33 C en hoër beweeg dan is die op en hoër as die gem maksimum, JHB begin by sowat 31 C. In November sal dit effe hoër wees en dan Desember nog 'n graad hoër. Midsomer kom voor teen die 21 ste Desember..,..
Die eerste koue front het die Kaap so effe afgekoel en daar is nog een oppad. Let op dat daar baie min koue lug agter die koue front voorkom, so ja, daar is sekerlik 'n kans vir 'n bietjie reën teen die berge later vandag, maar oor die algemeen dink ek nie daar sal veel reën wees nie…..
Met die vog wat begin inbeweeg oor noord-Namibië dink ek daar is 'n kans vir 'n paar storms later vandag, to sover suid as Windhoek. Lyk nie na fantastiese reën nie, maar 2-3mm in die streek klink en voel soos baie reën. As dit daar begin reën begin 'n man in die reën te dans en te juig, 2mm of te not!!!!